Battlefield Band

**Battlefield Band** var ei skotsk folkemusikkgruppe. Ho blei skipa i Glasgow i 1969, og har hatt fleire ulike medlemmar gjennom åra. I 2010 var det ingen att av dei opphavlege medlemmane i gruppa. 

Gruppa er kjend for å nytta sekkepipe i lag med andre, utradisjonelle instrument, som tangentfjøl, og for ei blanding av folkesongar og nytt materiale. Battlefield Band har turnert internasjonalt og opptredd i Europa, Australia, Asia, Midtausten og Nord-Amerika. Bandet har gjeve ut over 30 album.

Battlefield Band har samarbeidd med andre musikarar, som harpespelaren Alison Kinnaird.

## Historie
Battlefield Band blei skipa i 1969 av fem studentar frå Strathclyde University (Brian McNeill, Jim Thomson, Alan Reid, Eddie Morgan og Sandra Lang, seinare kjend som krimforfattaren Alex Gray). Det tok namnet sitt frå distriktet Battlefield i Glasgow, der McNeill budde på den tida. Etter fleire besetningsendringar og eit album spelt inn for eit mindre bretonsk plateselskap, skreiv bandet kontrakt med Topic records og gav ut den offisielle, sjølvtitulerte debutalbumet sitt i 1977 med besetninga McNeill (fele, vokal), Reid (keyboard, vokal), Jamie McMenemy (bouzouki, vokal) og John Gahagan (fløyte). Før innspelinga av oppfølgjaren *At the Front* (1978) forlet Gahagan gruppa og blei erstatta av den irske songar-gitaristen Pat Kilbride. Avgangen til både Kilbride og McMenemy kort tid etter gjorde at ein tok inn Jen Clark (vokal, cittern, dulcimer) og Duncan MacGillivray (Highland pipes) til *Stand Easy* (1979), og dermed byrja gruppa sin tradisjon med å bruka sekkepipe på albuma sine. Clark blei erstatta av den songar-gitaristen Ged Foley frå Northumberland på *Home is Where the Van Is* (1980), ei utgjeving som markerte ein overgang frå Topic records til produsent Robin Morton sitt plateselskap Temple. Dette albumet innleidde også praksisen til gruppa med å spela inn sjølvskrivne songar i lag med tradisjonsmateriale. Endringane i medlemskap heldt fram, sjølv om gruppa blei verande basert kring kjernen McNeill og Reid fram til 1990, då McNeill forlet henne for å satse på ein solokarriere. Reid forlet så bandet mot slutten av 2010, og konsentrerte seg om sin musikalske duo med gitaristen og songaren Rob van Sante, lydteknikaren til Battlefield Band.

### Nyare år
1. januar 2015 skreiv Battlefield Band i ein e-mail til fans at etter ein turne i USA i oktober/november 2014 hadde dei byrja arbeid med å spela inn eit nytt album i studio. Mick Moloney (USA/Irland), Nuala Kennedy (Irland), Aaron Jones (Irland), Christine Primrose (Skottland), Alison Kinnaird (Skottland) og Barry Gray (Australia) skulle alle vera med på prosjektet. Gruppa fekk støtte frå Creative Scotland til prosjektet. Planen var å ha innspelinga klar på Temple Records i mars 2015, med ein mogleg turne etterkvart.

22. juni 2015 melde gruppa på Twitter at dei Battlefield Band ville turnera i januar 2016 (11 dagar) i Tyskland, Sveits og Austerrike. 

21. august 2015 kom endeleg det nye albumet ut som *Beg &amp;amp; Borrow* for strøyming. Det kom ut på CD i Storbritannia 18. september og i USA 16. oktober.

Battlefield Band stadfesta seinare at dei ville ha ein turne med 16 framferder i tysktalande område frå 14. januar 2016, med ein opptreden på radio og på TV i Tyskland.

Etter ein siste konsert sundag 13. august 2017 under Scotland Piping Live! festival ved The National Piping Centre i Glasgow, som den avsluttande konserten ved festivalen, har gruppa ikkje vore aktiv.

## Prisar og utmerkingar
Battlefield Band vann «Best Live Act» ved den fyrste utdelinga av Scots Trad Music Awards i 2003. I 2011 vann gruppa «Best Band» ved Scots Trad Music Awards 2011.

11. november 2016 blei Battlefield Band teke med i Scottish Traditional Music Hall of Fame for «Services to Performance».

## Medlemmar
#Alan Reid [1969–2010] (grunnleggjar; keyboard, gitar, vokal, trekkspel, melodika, Hammond-orgel, skriving) – 
#Brian McNeill [1969–1990] (grunnleggjar; fele, skriving).
#Jim Thomson [1969-1973] (grunnleggjar, gitar, mandolin, tenorbanjo, 5-strengs-banjo, munnspel, blekkfløyte, vokal).
#Eddie Morgan [1969-1973] (grunnleggjar, gitar).
#Sandra Lang [1969] (grunnleggjar).
#Ricky Starrs [1973?–1976]; (gitar, mandolin, fløyter) 
#Jamie McMenemy [1977–1978] (vokal, mandolin, banjo, fele, *[[Irish flute]]*) 
#John Gahagan [1977–1978] (fele, fløyte)
#Pat Kilbride [1978; 2002–2005] (vokal, gitar, cittern, bouzouki) 
#Jen Clark [1979] (vokal, gitar, cittern and dulcimer)
#Duncan MacGillivray [1979–1983] (sekkepipe)
#Sylvia Barnes [1980] (vokal, dulcimer, gitar, bodhrán).
#Jim Barnes [1980] (cittern, gitar, vokal) – Jim var med i gruppa Kentigern før han blei med i Battlefield Band. Jim døydde i 2004.
#Ged Foley [1980–1983] (gitar, vokal, *Northumbrian pipes*)
#Dougie Pincock [1984–1990] (sekkepipe) 
#Alistair Russell [1984–1997] (gitar, vokal)
#John McCusker [1990–2001] (fele, fløyte, trekkspel, cittern)
#Iain MacDonald [1991–1997] (sekkepipe)
#Davy Steele (1948–2001) [1998-2000] (vokal, gitar, bouzouki, bodhrán, skriving)
#Karine Polwart [2001-2002] (vokal, gitar)
#Ewen Henderson [2011–2014] (fele, Highland pipes, fløyter, piano, vokal)
#Sean O'Donnell [2005–2017] (vokal, gitar)
#Alasdair White [2002–2017] (fele, blekkfløyte, banjo, bouzouki, Highland-sekkepipe, small pipes, bodhrán, cittern, mandolin)
#Mike Katz [1998–2017] (Highland-sekkepipe, small pipes, various whistles, bassgitar, gitar, bouzouki)

## Diskografi

### Studioalbum

* *Farewell to Nova Scotia* (1976) )
* *Battlefield Band*  (1977)
* *Wae's me for Prince Charlie*  (1978)
* *At the Front*  (1978)
* *Stand Easy*  (1979)
* *Home Is Where the Van Is* (1980)
* *There's a Buzz* (1982)
* *Anthem for the Common Man* (1984)
* *On the Rise* (1986)
* *Celtic Hotel*  (1987)
* *New Spring* (1991)
* *Quiet Days* (1992)
* *Threads* (1995)
* *Rain, Hail or Shine* (1998)
* *Leaving Friday Harbor* (1999)
* *Happy Daze* (2001)
* *Time and Tide* (2002)
* *Out for the Night* (2004)
* *The Road of Tears* (2006)
* *'Dookin* (2007)
* *Zama Zama... Try Your Luck* (2009)
* *Line-up* (2011)
* *Room Enough For All* (2013)
* *Beg &amp;amp; Borrow* (2015)

### Livealbum

* *Home Ground – Live From Scotland* (1989)
* *Across the Borders* (1997)
* *Live Celtic Folk Music* (1998)

### Soundtrack

* *Music in Trust Vol 1*  (1986)
* *Music in Trust Vol 2* (1988)

### Samlealbum

* *The Story So Far 1977–1980* (1982)
* *After Hours: Forward to Scotland's Past* (1987)
* *Opening Moves: Best Of 1977–79* (1993)
* *Scottish Folk: The Rough Guide to Scottish Folk* –  (2002)
* *The Best of Battlefield Band: A 25 Year Legacy 1977-2001 * (2003)
* *Three Score and Ten* (2009)
* *The Producer's Choice* (2016)

### Video

* In Concert (At the Brunton Theatre, Musselburgh) (DVD)  (2008)

## Merknadar


## Kjelder


**Denne artikkelen bygger på «[[:en:Battlefield Band|Battlefield Band]]» frå ,  den 15. mai 2023.*  

## Bakgrunnsstoff

* 
* Temple Records (1978 UK label) Official website
* Scottish Culture On-line / Scots Trad Music Awards
*